ለህዳሴ ግድብ የሚደረጉ ሁለንተናዊ ድጋፎችን አጠናክረው እንደሚቀጥሉ የሐይማኖት አባቶች ገለጹ
ታላቁ የኢትዮጵያ ህዳሴ ግድብ የኢትዮጵያውያን አንድነት መገለጫ በመሆኑ የሚያደርጉ ሁለንተናዊ ድጋፎችን አጠናክረው እንደሚቀጥሉ የአዲስ አበባ የሐይማኖት ተቋማት ምክር ቤት አባቶች የህዳሴውን ግድብ በቦታው ተገኝተው በጎበኙበት ወቅት ገልጸዋል፡፡ግድቡ በሰላማዊ መንገድ እንዲጠናቀቅ ሁላችንም በየሐይማኖታችን ፀሎት እናደርጋለን ያሉት አባቶች የግድቡ ስራ ያለበት ሁኔታ የሚያስደንቅ ነው ብለዋል፤፡በባለፈው የበጀት አመት በየሐይማኖት ተቋማት በተሰሩ የንቅናቄ መድረኮች ከ9 ሚሊዮን ብር በላይ ድጋፍ ማድረጋቸውን አስታውቋል፡፡በተያዘው በጀት አመትም ከ11 ሚሊዮን ብር በላይ ለመሰብሰብ አቅደው እየሰሩ መሆናቸውን የሐይማኖት መሪዎች ተናግረዋል፡፡አሁን ሀገሪቱ የተያያዘችው የልማት ጎዳና ከግብ እንዲደርስ የህዝቦች አንድነት አስፈላጊ መሆኑን የተናገሩት አባቶች ህዝቡ ከመንግስት ጎን እንዲቆምም ጥሪያቸውን አስተላልፏል፡፡